laion/Wikipedia-Exotic huggingface dataset:
סן טרון

סן טרון (בהולנדית: Sint-Truiden; בצרפתית: Saint-Trond; בלימבורגית: Sintruin) היא עיר הממוקמת במחוז לימבורג שבאזור הפלמי בבלגיה, ואוכלוסייתה מונה מעל 41,500 תושבים, מה שהופך אותה לאחת הערים הגדולות בלימבורג. העירייה כוללת את הקומונות לשעבר (כיום תתי-עיריות) אלסט, ברוסטם, דוראס, אנגלמנסהובן, גלינדן, גורסם, גרוט-חלמן, חלמאל, קרקום-ביי-סינט-טרוידן, מלברן, מסטירן, אורדינגן, רונקלן, ולם, ווילדרן, וזפרן. העיר ממוקמת במרכז אזור הפירות של בלגיה, הספנגו (Hesbaye), והיא ידועה בזכות אגסיה, תפוחי הז'ונגולד, ודובדבניה המתוקים. העירייה התפתחה סביב מנזר שהוקם על ידי סנט טרודו, אציל פרנקי, במאה ה-7. לפי האגדה, טרודו, כילד, שיחק ובנה כנסייה קטנה מאבנים. כאשר אישה בעטה בזלזול באבנים, היא התעוורה באופן פתאומי. טרודו ריפא אותה לאחר שביקשה את סליחתו. בנוסף, מיוחסת לו היכולת להוציא מים מהאדמה ולרפא מחלות אחרות. לאחר מותו של טרודו, הפך המנזר (שהפך מאוחר יותר למנזר סינט-טרוידן) למוקד עלייה לרגל, שהביא עושר לעיירה הסמוכה. המאה ה-11 הייתה תקופה משגשגת במיוחד שבה חלה צמיחה משמעותית באוכלוסייה. בתקופה זו, האבאד אדלרדוס, שהיה כפוף לבישופ של מץ, בנה את הכנסייה הראשית של המנזר ושתי כנסיות נוספות בעיר: כנסיית גבירתנו וכנסיית סינט-גנגולפוס. תחת ניהולו, קיבלה סינט-טרוידן חומת אדמה עם גדר עץ ושערים מבוצרים. חומה מאבן עם שערים ומגדלים נבנתה בשנת 1129. הכלכלה של העיר החדשה, שנקראה אופידום, התבססה על תעשיית הפשתן ומסחר עם ארצות זרות כגון אנגליה, שמפניה, וגרמניה. במאה ה-13 הפכה העיירה המבוצרת לאחת מ-23 הערים המרכזיות השייכות לבישופות ליאז' . במקום בו ניצב בית העירייה הנוכחי נבנה אולם שוק, חיי החברה בעיר אורגנו על ידי הגילדות השונות ובכיכר המרכזית הוקם פרון המסמל את סמכות השלטון המקומי בעניינים פוליטיים. שארל הראשון כבש את העיר בשנת 1467, מה שסימן את תחילתו של תהליך דעיכה איטי שנמשך עד המאה ה-19. ביצורי העיר פורקו בשנת 1675, ורבים מהמנזרים נסגרו תחת השלטון הצרפתי בסוף המאה ה-18. לאחר המהפכה הבלגית, הוסבו מבנים ריקים אלו למתקני חינוך ורפואה. העיר הייתה גם מרכז של אזור חקלאי משגשג, אשר מאז סוף המאה ה-19 התפרסם בזכות ייצור פירותיו. העיר החזיקה בעמדה אסטרטגית חשובה ביחס לגבול הצפון-מזרחי של בלגיה, והגנרל אנרי אלקסיס בריאלמונט המליץ על ביצורה. ב-9 באוגוסט 1914, בתחילת הפלישה הגרמנית לבלגיה, הוצאו להורג 20 אזרחים ומספר בתים נהרסו. תהליך השיקום ובניית שכונות חדשות נמשך אל תוך המאה ה-20. במהלך מלחמת העולם השנייה, שדה התעופה שלה שימש כבסיס לאחת מטייסות הקרב הליליות המפורסמות של הלופטוואפה, NJG1, עם יחידות II/NJG1 ו-IV/NJG1 שהפעילו מטוסי Junkers Ju 88 ו-Heinkel He 219 בשנת 1944. טייס הקרב הלילי המוביל של גרמניה, היינץ וולפגנג שנאופר (עם 121 ניצחונות אוויריים, רובם בלילה), זכה לכינוי "הרוח של סנט טרונד" על ידי צוותי מפציצים בריטיים שטסו מעל גרמניה במהלך התקפות לילה. שדה התעופה EBST עדיין פעיל כיום. מדיה וקבצים בנושא סן טרון בוויקישיתוף סן טרון, ברשת החברתית פייסבוק סן טרון, ברשת החברתית אקס (טוויטר) סן טרון, ברשת החברתית אינסטגרם סן טרון, ברשת החברתית LinkedIn
לואיס מייה (כדורגלן, 1994)

לואיס מִייָה מאנצאנארס (בספרדית: Luis Milla Manzanares; נולד ב-7 באוקטובר 1994 במאחאדהונדה, קהילת מדריד, ספרד) הוא כדורגלן ספרדי המשחק בעמדת הקשר המרכזי בקבוצת חטאפה מליגת העל הספרדית. הוא בנו של הכדורגלן הספרדי לשעבר, לואיס מייה אספס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנות נעוריו, מייה התאמן בראיו מאחאדהונדה, לאחר מכן עבר לנוער של אתלטיקו מדריד, בהמשך נרכש על ידי ראיו וייקאנו ב' וגויחוולו, אך בגויחוולו לא זכה לדקות משחק רבות עקב פציעה קשה. בעונה שלאחר מכן נרכש מייה על ידי אלקורקון, אך הושאל לפואנלברדה. לאחר עונה בפואנלברדה, נרכש על ידי הקבוצה כחיזוק משמעותי בניסיון לעלות לליגה השנייה. בעונת 2017/2018, במשחק גביע המלך מול ריאל מדריד בסנטיאגו ברנבאו, כבש מייה שער ממרחק של 25 מטרים. בחלון ההעברות של חורף 2017/2018 חתם מייה בטנריפה תמורת 500,000 יורו, כדי לחזק את הקישור. תשעה ימים לאחר מכן ערך את הופעת הבכורה שלו, כששיחק 90 דקות במשחק ביתי שהסתיים בתיקו 0-0 מול ריאל ואיאדוליד. בעונה האחרונה שלו בקבוצה הקנרית, כבש מייה 8 שערים במסגרת הליגה ובישל 6. לואיס מייה, באתר Transfermarkt לואיס מייה, באתר Soccerway לואיס מייה, באתר BDFutbol לואיס מייה, באתר FootballDatabase.eu
אנטוניו סאנצ'ס

אנטוניו סאנצ'ס נאבארו (בספרדית: Antonio Sánchez Navarro; נולד ב-22 באפריל 1997) הוא כדורגלן ספרדי המשחק בעמדות הקשר והכנף בקבוצת מיורקה מהלה ליגה. במהלך עונותיו בקבוצה צבר מעל 120 הופעות. סאנצ'ס התחיל את דרכו בקבוצת הנוער של העיר מיורקה, שם עלה בהדרגה בקבוצות הגיל השונות עד שהגיע לקבוצת המילואים. הוא עזב את קבוצת המילואים בשנת 2018, לאחר ששיחק בה למשך שתי עונות והושאל לפובלנסה. בעונת 2018/2019 הושאל לבאראקלדו. שם היה שחקן הרכב קבוע במהלך כל העונה, שותף ב-36 משחקי ליגה ושניים נוספים בפלייאוף העלייה מול הרקולס. בקיץ 2019 חזר לבאראקלדו לאחר ההשאלה והשתתף בהכנות לקראת העונה עם הקבוצה הבוגרת תחת הדרכתו של ויסנטה מורנו. באוגוסט 2019, סאנצ'ס חידש את חוזהו עם מיורקה עד 2021 והושאל למיראנדס לעונה אחת. אנטוניו סאנצ'ס, באתר Transfermarkt אנטוניו סאנצ'ס, באתר Soccerway אנטוניו סאנצ'ס, באתר BDFutbol אנטוניו סאנצ'ס, באתר FootballDatabase.eu
ג'אבז יאנג ג'קסון

ג'אבז יאנג ג'קסון (באנגלית: Jabez Young Jackson; נולד ב-5 באוגוסט 1790) היה חבר בית הנבחרים של ארצות הברית מטעם ג'ורג'יה. הוא גם היה בעל עבדים. ג'קסון נולד ב-5 באוגוסט 1790 בסוואנה, ג'ורג'יה, והיה בנו של ג'יימס ג'קסון (1757–1806), ודודו של ג'יימס ג'קסון (1819–1887). הוא נבחר כג'קסוני לקונגרס העשרים וארבעה של ארצות הברית כדי למלא את המקום הפנוי שנגרם כתוצאה מהתפטרותו של ג'יימס מ. ויין. בשנת 1836, הוא נבחר מחדש כדמוקרטי לקונגרס העשרים וחמישה של ארצות הברית, וכיהן מ-5 באוקטובר 1835 עד 3 במרץ 1839. ג'קסון נפטר בתאריך לא ידוע בעיר קלארקסוויל בג'ורג'יה. ג'אבז יאנג ג'קסון, באתר המדריך הביוגרפי של הקונגרס של ארצות הברית (באנגלית) "Bioguide Search". bioguide.congress.gov. נבדק ב-2022-01-29. Weil, Julie Zauzmer; Blanco, Adrian; Dominguez, Leo. "More than 1,700 congressmen once enslaved Black people. This is who they were, and how they shaped the nation". Washington Post (באנגלית). נבדק ב-2022-01-29. "Congress slaveowners", The Washington Post, 2022-01-27, נבדק ב-2022-01-29
Tom and Jerry: Yankee Doodle’s CAT-astrophe

Tom and Jerry: Yankee Doodle’s CAT-astrophe הוא משחק וידאו מסוג גלילה צדדית משנת 1990 המבוסס על סדרת האנימציה הקלאסית טום וג'רי. המשחק פותח על ידי החברה האמריקאית Hi-Tech Expressions עבור מחשבים אישיים עם מערכת ההפעלה MS-DOS. זה היה אחד ממשחקי הווידאו הראשונים שהתבססו על סדרת האנימציה. במשחק השחקן יכול לשחק בטום החתול או בג'רי העכבר כאשר טום מנסה כל העת ללכוד את ג'רי בעודו רודף אחריו ברחבי שלבים שנוצרו בהשראת הסרט המצויר של טום וג'רי "The Yankee Doodle Mouse"(אנ') משנת 1943. ג'רי מסוגל להערים על טום באמצעות מלכודות וגאדג'טים שונים, כמו למשל לגרום לטום נזק על ידי זריקת ביצים לעברו, הפלת נורות על ראשו ממטוס קטן, לזרוק עליו דינמיט, או על ידי דקירתו באמצעות מחט סריגה. המשחק כלל הן אפשרות למשחק עבור שחקן יחיד והן למשחק מרובה משתתפים אשר מאפשר לשחקנים להתחרות זה בזה. אמולטור של המשחק באתר ארכיון האינטרנט Tom and Jerry: Yankee Doodle’s CAT-astrophe, במסד הנתונים הקולנועיים IMDb (באנגלית) Tom and Jerry: Yankee Doodle’s CAT-astrophe, באתר PCGamingWiki (באנגלית) "Tom & Jerry Cat-astrophe (Game)". Giant Bomb (באנגלית). נבדק ב-6 בספטמבר 2019. {{cite web}}: (עזרה)
מ.כ אולמות מכבי נתניה

מ.כ אולמות מכבי נתניה היא קבוצת כדורגל אולמות אשר נוסדה בשנת 2023 במטרה לחשוף ולקדם את ענף הכדורגל באולמות בישראל בכלל ובעיר נתניה בפרט. הקבוצה משחקת בליגת כדורגל באולמות הראשונה של ההתאחדות לכדורגל ומשתייכת למרכז מכבי ישראל. הקבוצה הוקמה על ידי שחקני נבחרת ישראל בכדורגל אולמות, דן בר-אל ותמיר שקולניק במטרה לחשוף ולקדם את ענף הכדורגל באולמות בישראל בכלל ובעיר נתניה בפרט. החזון של הקבוצה הוא להפוך למועדון מקצועני ומוביל בתחום הכדורגל אולמות בישראל, על ידי חשיפת הענף לציבור, פיתוח שחקנים צעירים ובניית קהילה סביב הקבוצה. עונה סדירה עונת הבכורה של הקבוצה בליגה נפתחה עם תיקו 3-3 דרמטי נגד מכבי נחלת יצחק תל אביב באירוע פתיחת העונה שהתקיים בעיר אשקלון. כובש השער הראשון בהסיטוריה של הקבוצה הוא חוליאן רוסי. את העונה הסדירה סיימה הקבוצה ללא הפסד. סדרת חצי גמר הפלייאוף בסדרת חצי גמר הפלייאוף, התמודדה הקבוצה נגד מועדון כדורגל אולמות ראשון לציון. בתום חמישה משחקים, ניצחה הקבוצה בפנדלים ועלתה לסדרת הגמר. סדרת גמר הפלייאוף בסדרת גמר הפלייאוף, התמודדה הקבוצה נגד מכבי נחלת יצחק תל אביב. הסדרה נגמרה בניצחון 3-0, כאשר המשחק האחרון שוחק באולם נעמי שמר בנתניה לעיני כ-250 צופים. ליגת האלופות הקבוצה השתתפה בשלב הראשון של ליגת האלופות בכדורגל באולמות של אופ״א בבית של 4 קבוצות שהתקיים בחודש אוגוסט 2024 בעיר קישינב, מולדובה. הקבוצה סיימה במקום האחרון בבית עם שלושה הפסדים. כובש השער הראשון בתולדות הקבוצה בליגת האלופות הוא חמודי טאהא. ליגת כדורגל באולמות הראשונה אליפות (1) 2024/25 כתבה על עונת 2024-25 לקראת סדרת הגמר, באתר חולה על כדורגל, 15 במאי 2024. דוד רוזנטל‏, כמו בימים של "נתניה ועוד 15": מכבי נתניה שולטת בכדורגל אולמות, באתר וואלה, 30 במאי 2024 מכבי נתניה אלופת המדינה בכדורגל באולמות, באתר נתניה נט, 22 במאי 2024. משחק הכדורגל באולמות הגיע לנתניה, באתר נתניה נט, 18 בינואר 2024.
ג'יימס ג'קסון (חבר קונגרס)

ג'יימס ג'קסון (באנגלית: James Jackson;‏ 18 באוקטובר 1819 – 13 בינואר 1887) היה חבר בית הנבחרים של ארצות הברית מטעם ג'ורג'יה, שופט פרקליט במלחמת האזרחים האמריקאית ושופט עליון בבית המשפט העליון של ג'ורג'יה. ג'קסון היה גם נאמן של אוניברסיטת ג'ורג'יה. ג'קסון נולד ב-18 באוקטובר 1819 במחוז ג'פרסון, ג'ורג'יה ונקרא על שם סבו המפורסם. הוא היה בנו של ויליאם הנרי ג'קסון, נכדו של מושל ג'ורג'יה ג'יימס ג'קסון, אחיינו של חבר הקונגרס ג'אבז יאנג ג'קסון ובן דודו הראשון של האוול קוב. הוא למד באוניברסיטת ג'ורג'יה וסיים את לימודיו ב-1837. לאחר שעבר את בחינת עורכי הדין ב-1839, הוא החל לעסוק בעריכת דין באת'נס, ג'ורג'יה. הוא נבחר לבית הנבחרים של ג'ורג'יה וכיהן בין השנים 1845–1849. במקביל הוא כיהן כשופט של בית המשפט העליון מ-1846 עד 1859. בשנת 1857, נבחר כדמוקרטי לקונגרסים השלושים וחמישה ושלושים ושישה של ארצות הברית וכיהן מ-4 במרץ 1857 עד 23 בינואר 1861. עם פרישתה של ג'ורג'יה מהאיחוד, הוא התפטר מהקונגרס. ג'קסון שימש כפרקליט שופט במטה הגנרל סטונוול ג'קסון. לאחר המלחמה הוא עבר למייקון, ג'ורג'יה כדי לעסוק שוב בעריכת דין. בשנת 1875, הוא מונה לשופט עמית של בית המשפט העליון של ג'ורג'יה ועבר לאטלנטה, ג'ורג'יה. הוא מונה כשופט העליון של בית המשפט העליון של המדינה בשנת 1880 וכיהן בתפקיד זה עד מותו ב-13 בינואר 1887. מדיה וקבצים בנושא ג'יימס ג'קסון בוויקישיתוף ג'יימס ג'קסון, באתר "Find a Grave" (באנגלית) ג'יימס ג'קסון, באתר המדריך הביוגרפי של הקונגרס של ארצות הברית (באנגלית) "JACKSON, James, (1819 - 1887)". המדריך הביוגרפי של הקונגרס של ארצות הברית. נבדק ב-10 באוקטובר 2013. {{cite web}}: (עזרה)
אחד למען כולם, כולם למען אחד

אחד למען כולם, כולם למען אחד, בלטינית: Unus pro omnibus, omnes pro uno, בגרמנית: Einer für alle, alle für einen, בצרפתית: Tous pour un, un pour tous, באיטלקית: Uno per tutti, tutti per uno, וברומאנש : In per tuts, tuts per in הוא המוטו הלאומי של שווייץ, ומסמל את אחדות המדינה הפדרלית ואת הלכידות בין 26 הקנטונים המרכיבים אותה. הביטוי הופיע לראשונה בספרו של אלכסנדר דיומא האב, "שלושת המוסקטרים" שיצא לאור בשנת 1844. הידידות בין המוסקטרים מבוססת על נאמנות הדדית המתאפיינת ביכולתם להתפשר על צורכיהם ועל רצונותיהם האישיים לטובת קבוצתם. נאמנות זאת מבטיחה את ביטחונם ומאפשרת להם להצליח במשימות המסוכנות המוטלות עליהם. מכיוון שכך, המוטו שלהם: "כולם למען אחד, אחד למען כולם!" הפך למטבע לשון שקורא לערבות הדדית, לנאמנות ולסולידריות חברתית. בין סוף ספטמבר לתחילת אוקטובר 1868, פקדו את הרי האלפים השווייצריים גשמים עזים שגרמו לשיטפונות ולנזקים רבים באזורים נרחבים בדרום ובמזרח שווייץ, דבר שהגדיר את האירוע אחד מאסונות הטבע הגדולים ביותר במאה ה-19 . הממשלה הפדרלית, אשר פתחה במבצע לגיוס כספים מהציבור למימון פעולות השיקום, השתמשה בביטוי זה בפניותיה לציבור על מנת לעודדו לתרום. בשנת 1902, עם בנייתו של הארמון הפדרלי, הביטוי הלטיני Unus pro omnibus, omnes pro uno נרשם באמצע כיפת הארמון. מדיה וקבצים בנושא אחד למען כולם, כולם למען אחד בוויקישיתוף Alexandre Dumas, Auguste Maquet, Les trois mousquetaires (בצרפתית) DataCite Commons: The Severe Flood of 1868 in Southeast Switzerland and in Northern Italy. A Transnational Comparison, commons.datacite.org (באנגלית)
הארי סטריט בולדווין

הארי סטריט בולדווין (באנגלית: Harry Streett Baldwin‏; 21 באוגוסט 1894 – 19 באוקטובר 1952) היה חבר קונגרס אמריקאי שייצג את מחוז הקונגרס השני של מרילנד בין השנים 1943–1947. הארי סטריט בולדווין נולד ב-21 באוגוסט 1894 בחווה המשפחתית בבולדווין, מחוז בולטימור, מרילנד. אביו היה חקלאי ומעבד שימורים. הוא למד בבית ספר של חדר אחד. בולדווין סיים את בית הספר התיכון טוסון בשנת 1912. הוא למד בקולג' החקלאי של מרילנד, אך עזב את בית הספר לאחר שאביו מת מתאונה במפעל השימורים. הוא היה צאצא של לוטננט קולונל ג'ון סטריט. בולדווין ניהל חוות חלב במשך שבע שנים לפני שפנה לחקלאות משאיות. לאחר מכן התמחה בגידול שעועית ירוקה. הוא פנה לפוליטיקה לאחר שהתערב מקומית בקמפיין הנשיאותי של אל סמית' ב-1928, והמטה הדמוקרטי המקומי שקל אותו כמועמד לבית הנבחרים של מרילנד. הוא ייצג את המחוז ה-11 של מחוז בולטימור בבית הנבחרים של מרילנד מ-1931 עד 1935. בולדווין כיהן במועצת הנציבים של מחוז בולטימור מ-1934 עד 1942. הוא הוביל מסע רפורמה למודרניזציה של מחלקת המשטרה, כיבוי אש, ביוב, פינוי אשפה ופעולות רכש במחוז. ההתנגדות במועצת המנהלים לתוכנית הרפורמה שלו הביאה אותו להתמודד על נשיאות הדירקטוריון ב-1938. הקמפיין שלו היה מוצלח והוא כיהן כנשיא מ-1938 עד 1942. בולדווין נבחר כדמוקרטי לקונגרסים ה-78 וה-79 של ארצות הברית, וכיהן מ-3 בינואר 1943 ועד 3 בינואר 1947. הוא לא היה מועמד למינוי מחדש ב-1946, אבל היה מועמד דמוקרטי שלא צלח למושל מרילנד נגד פרסטון ליין ומילארד טאוס בבחירות של 1946. לאחר כהונתו בקונגרס, הוא חידש את עיסוקיו בחקלאות, ונבחר שוב לוועד המנהלים של המחוז ב-1950 וכיהן כיו"ר בזמן מותו. בולדווין סבל מדימום תוך מוחי ב-9 באוקטובר 1952, בביתו בהיידס, מרילנד. הוא מת זמן קצר לאחר מכן ב-19 באוקטובר 1952, בבית החולים יוניון ממוריאל בבולטימור. הוא קבור בבית הקברות צ'סטנאט גרוב בג'קסונוויל, מרילנד. בולדווין התחתן עם מרי וירג'יניה סמית מסאניברוק, מרילנד בשנת 1916. ביחד נולדו להם ארבעה בנים ובת אחת: הארי וולאס בולדווין - טייס קרב, הופל במהלך המערכה בתוניסיה ג'ון סטריט בולדווין - מת בניו מקסיקו במהלך טיסת ניסוי של מטוס B-29 מוריס וו. בולדווין ויליאם ס. בולדווין גברת רוברט ה. פרייס הארי סטריט בולדווין, באתר "Find a Grave" (באנגלית) הארי סטריט בולדווין, באתר המדריך הביוגרפי של הקונגרס של ארצות הברית (באנגלית) "H.S. Baldwin is Dead at 58". 1952-10-20. p. 18 – via Newspapers.com. O'Neill, Thomas M. (1946-05-26). "Profile of a Candidate - H. Streett Baldwin". p. A1. נבדק ב-2021-05-08 – via Newspapers.com. "BALDWIN, Harry Streett". history.house.gov. נבדק ב-2021-05-08. O'Neill, Thomas M. (1946-05-26). "Profile of a Candidate - H. Streett Baldwin". p. A3. נבדק ב-2021-05-08 – via Newspapers.com. "H. S. Baldwin, County Board Head, is Dead". 1952-10-20. p. 30. נבדק ב-2021-05-08 – via Newspapers.com.
המתנדבים (סרט, 1985)

מתנדבים (באנגלית: Volunteers) הוא סרט קומדיה אמריקאי משנת 1985 בבימויו של ניקולס מאייר ובכיכובם של טום הנקס וג'ון קנדי. הסרט והרוויח 5,184,360 דולר במהלך סוף השבוע הפותח שלו. בסופו של דבר זה הכניס בארצות הברית של 19,875,740 דולר. לורנס בורן השלישי הוא ילד מפונק שרק סיים את לימודיו באוניברסיטת ייל בשנת 1962, כשהוא חייב 28,000 דולר בשל חובות הימורים. כשאביו, לורנס בורן ג'וניור, מסרב לשלם את חובו, בורח לורנס מהנושים הזועמים שלו על ידי כך שהוא מחליף זהויות עם שותפו לחדר בקולג', קנט, ועולה על טיסת חיל השלום לתאילנד. במטוס הוא פוגש את טום טוטל מטקומה, בוגר אוניברסיטת וושינגטון סטייט, ואת בת' וקסלר היפה והעניינית, אשר דוחה את חיזוריו ברגע שמבינה למה הוא באמת שם. בתאילנד, הם מוצבים על ידי ג'ון ריינולדס לבנות גשר עבור תושבי הכפר המקומיים. ביום הראשון, טוטל נכנס לוויכוח עם הכפריים על סוג העץ שישמש לבניית הגשר; התושב היחיד שדובר אנגלית הוא את טון. טוטל נתפס על ידי כוחות קומוניסטיים שמבצעים עליו שטיפת מוח כדי שישרת אותם, בעוד ריינולדס מתחיל לחזר אחרי בת'. לורנס מתחבר עם את טון, מלמד אותו ואת שאר הכפריים משחקי קלפים להימורים שונים, אך במהרה הם פוגשים בסוחר הסמים החזק צ'ונג מי, שמאלץ אותם לסיים את בניית הגשר במהירות. לורנס מצליח לבסוף לזכות בליבה של בת', אך היא נחטפת על ידי ריינולדס, שמתגלה כמי שמשתף פעולה עם צ'ונג מי. הם מצילים את בת', שמפצירה בהם להרוס את הגשר; לורנס מסכים בלית ברירה לאחר שמודה באהבתו אליה. הם משכנעים את תושבי הכפר להשתתף בתוכנית ומשיבים את טוטל למצבו הרגיל, ומתכננים להשאיר דינמיט במרכז הגשר כך שכל המבנה יקרוס. התוכנית שלהם עובדת היטב עד שלורנס נתקל בריינולדס, שמאיים להרוג אותו. לורנס מסיח את דעתו של ריינולדס מספיק זמן כדי להפעיל את התוכנית, קופץ לנהר כאשר הגשר מתפוצץ. בת' מצילה את לורנס בכך שהיא מבצעת עליו החייאה, והשניים מתנשקים לאחר שלורנס מתעורר. לאחר זמן מה, לורנס ובת' מתחתנים בכפר התאילנדי. לורנס כותב להוריו שהוא סוף סוף עשה משהו נכון מהסיבות הנכונות. טום הנקס - לורנס בורן השלישי ג'ון קנדי - טום טוטל ריטה וילסון - בת' וקסלר טים תומרסון - ג'ון ריינולדס גד ווטנאבה - את טון ג'ורג' פלימפטון - לורנס בורן ג'וניור ארנסט הרדה - צ'ונג מי אלן ארבוס - אלברט ברדנרו זאנדר ברקלי - קנט סאטקליף "המתנדבים", במסד הנתונים הקולנועיים IMDb (באנגלית) "המתנדבים", באתר נטפליקס "המתנדבים", באתר AllMovie (באנגלית) "המתנדבים", באתר Rotten Tomatoes (באנגלית) "המתנדבים", באתר Box Office Mojo (באנגלית) "המתנדבים", באתר אידיבי "המתנדבים", במסד הנתונים הקולנועיים KinoPoisk (ברוסית) "Michael Fox Stays On Top With 'Future,' 'wolf'". Sun Sentinel. נבדק ב-1 בינואר 2011. {{cite news}}: (עזרה)
דגל העורב

דגל העורב (בנורדית עתיקה: hrafnsmerki [ˈhrɑvnsˌmerke]; באנגלית תיכונה: Hravenlandeye) היה דגל, ככל הנראה טוטמי בטבעו, שהונף על ידי צ'יפים ויקינגים ושליטים סקנדינבים שונים במאות ה-9, ה-10 וה-11 לספירה [דרוש מקור]. תיאורים מתקופת הזמן מתארים אותו כדגל מלחמה עם סימן של עורב עליו [דרוש מקור], אם כי לא ידוע על תיאור או תיאור חזותי מלא של דגל העורב מאותה תקופה. עם זאת, יצירות אמנות נורדיות ואירופאיות מתקופת הזמן מתארות דגלי מלחמה [דרוש מקור] כמשולשים פחות או יותר, עם קצה חיצוני מעוגל שעליו היו תלויים סדרה של טאבסים או קישוטים, חלקם עם דמיון ל"טחנות רוח" מגולפות באופן עשיר שהיו בשימוש על סיפון ספינות ויקינגים ארוכות, מה שמצביע על כך שכמה מדגלי העורב ייתכן שהיו בנויים בצורה דומה. חוקרים (מי?) משערים שדגל העורב היה סמל לאודין, שלעיתים קרובות הוצג מלווה בשני עורבים בשם הוגין ומונין. ייתכן שכוונתו הייתה להטיל פחד באויביו באמצעות זימון כוחו של אודין. כפי שמציין אחד החוקרים לגבי מפגשים בין האנגלו-סקסונים הנוצרים לפולשים הסקנדינבים הפגאניים: "סביר להניח שהאנגלו-סקסונים חשבו שהדגלים היו ספוגים בכוחות הרשע של האלילים הפגאניים, שכן האנגלו-סקסונים היו מודעים לחשיבותם של אודין ועורביו במיתולוגיה הנורדית." מדיה וקבצים בנושא דגל העורב בוויקישיתוף {{{מחבר}}}, Neuromuscular Blockers, Anesthesiology 45, 1976-07-01, עמ' 112–112 doi: 10.1097/00000542-197607000-00032
שמשון גיבור (סדרה)

שמשון גיבור היא סדרת טלוויזיה קומית ישראלית, אשר שודרה בערוץ הילדים וב-BIGI בתחילת שנת 2021. לסדרה הופקו עשרה פרקים שאורכם כ-15 דקות. שמשון הגיבור (קווין רובין) הוא סוכן שב"כ כושל, שהתקבל לשם רק בזכות הדוד שלו – ראש השב"כ. יחד עם אלקנה (אוראל צברי) ואתי (אירית מאירי) – הם נקראים צוות גדעון על שם המפקד שלהם, גדעון (עודד פז) שנמצא כבר 12 שנה בשב"כ ורוצה נואשות להתקדם, אך לצערו "נפל" על הצוות הכי גרוע בארץ. לצוות גדעון מצטרפת סוכנת שב"כ חדשה – אינטליגנטית, קשוחה, יפהפייה ומוכשרת בשם מיכל (עדן סבן). גדעון שם את מיכל לפקד על הצוות שלו בתקווה שזה יעזור לו בקידום. שמשון גיבור (קווין רובין) – סוכן שב"כ כושל, שהתקבל לשם רק בזכות הדוד שלו – ראש השב"כ. אלקנה (אוראל צברי) – חבר בצוות של שמשון, וחברו הטוב ביותר. גדעון (עודד פז) – סוכן ותיק בשב"כ, שרוצה נואשות להתקדם, אך לצערו "נפל" על הצוות הכי גרוע בארץ. אתי (אירית מאירי) – אישה בשנות ה-60 לחייה. סוכנת שב"כ וחברה בצוותו של שמשון. מיכל (עדן סבן) – סוכנת שב"כ צעירה וחדשה – אינטליגנטית, קשוחה, יפהפייה ומוכשרת. המפקדת החדשה של צוותו של שמשון. אתר האינטרנט הרשמי של שמשון גיבור גדי סולומון, לילדים בלבד: קומדיה שטותית וחמודה, באתר ישראל היום
יו מיד

יו אלן מיד (באנגלית: Hugh Allen Meade‏; 4 באפריל 1907 – 8 ביולי 1949) היה חבר קונגרס אמריקאי, שייצג את המחוז השני של מרילנד בין השנים 1947 ל-1949. מיד נולד ב-4 באפריל 1907 בנטקונג, מחוז מוריס, ניו ג'רזי, ולמד בבתי הספר הציבוריים. הוא עבר לבולטימור, מרילנד ב-1923 וסיים את לימודיו בתיכון לויולה ב-1925, וב-1929 ממכללת לויולה במרילנד. מאוחר יותר סיים את לימודיו בבית הספר למשפטים באוניברסיטת מרילנד ב-1932 והתקבל ללשכת עורכי הדין ב-1933. מיד שימש כמזכירו של אלברט ריצ'י, מושל מרילנד, ב-1934. מאוחר יותר הוא היה חבר בבית הנבחרים של מרילנד בשנים 1934 עד 1936, מפקח על הערכות העיר בולטימור מ-1936 עד 1938, ועוזר התובע הכללי של מרילנד מ-1938 עד 1946. במהלך מלחמת העולם השנייה שירת מיד בצי ארצות הברית כלוטננט בשנים 1944 ו-1945. הוא התפטר ממשרדו של היועץ המשפטי לממשלה ב-1946 כדי להיכנס למשרד פרטי של עריכת דין. הוא נבחר כדמוקרט ב-1946 לקונגרס השמונים, אך נכשל להיבחר מחדש ב-1948, וכיהן כהונה שלמה אחת מ-3 בינואר 1947 ועד 3 בינואר 1949. לאחר כהונתו בקונגרס, מיד מונה ליועץ המשפטי הכללי של ועדת הדייג וצי הסוחר של בית הנבחרים של ארצות הברית בינואר 1949 ושימש עד מותו ב-8 ביולי 1949 בוושינגטון די. סי. הוא קבור בבית הקברות החדש של הקתדרלה בבולטימור. יו מיד, באתר "Find a Grave" (באנגלית) יו מיד, באתר המדריך הביוגרפי של הקונגרס של ארצות הברית (באנגלית)
ויליאם בולטון

ויליאם פ. בולטון (באנגלית: William P. Bolton‏; 2 ביולי 1885 – 22 בנובמבר 1964) היה חבר קונגרס אמריקאי שכיהן קדנציה אחת וייצג את המחוז השני של מרילנד מ-1949 עד 1951 עד שהובס על ידי הגנרל הרפובליקני ג'יימס דוורו. בולטון נולד ב-2 ביולי 1885 ליד וייטפורד, מרילנד, ולמד בבתי הספר הציבוריים ובבית הספר St. Francis Parochial במחוז בולטימור, מרילנד. הוא סיים את לימודי המשפטים באוניברסיטת בולטימור ב-1909, והפך לעורך דין במשרד פרטי. הוא כיהן כשופט בטוסון, מרילנד, בין השנים 1941 ל-1946. בולטון כיהן בסנאט של מדינת מרילנד בין השנים 1946 ל-1948. הוא נבחר כדמוקרטי לקונגרס השמונים ואחד, וכיהן מ-3 בינואר 1949 ועד 3 בינואר 1951. הוא נכשל בניסיונו להיבחר מחדש לקונגרס השמונים ושניים ב-1950 ושוב נכשל ב-1954. בתקופתו הקצרה בסנאט של מרילנד הוא הציע תיקון מרחיק לכת לחוקת מרילנד שאושר על ידי מצביעי העיר בולטימור כדי להגביל את יכולתה של העיר לספח חלקים ממחוז בולטימור, דבר שהיה בעבר זכות של העיר. תיקון זה אושר ב-2 בנובמבר 1948 ברוב מצביעי העיר: 139,974 מול 103,687. לאחר כהונתו בקונגרס, בולטון שימש כמנהל ההגנה האזרחית של מחוז בולטימור ב-1951, ומת בבולטימור ב-22 בנובמבר 1964. הוא קבור בבית הקברות הר מריה של טוסון. ויליאם בולטון, באתר "Find a Grave" (באנגלית) ויליאם בולטון, באתר המדריך הביוגרפי של הקונגרס של ארצות הברית (באנגלית) "Annexation pixilation - tribunedigital-baltimoresun". אורכב מ-המקור ב-2016-03-04.
אונאי לופס

אונאי לופס קבררה (בספרדית: Unai López Cabrera; נולד ב-30 באוקטובר 1995) הוא כדורגלן ספרדי המשחק בעמדות הקשר האחורי והמרכזי בקבוצת ראיו ואיקאנו מהלה ליגה. בילה את מרבית הקריירה שלו באתלטיק בילבאו, ממנה עבר לראיו ואיקאנו. לופס החל את הקריירה שלו בריאל סוסיאדד. בשנת 2011 עבר לאקדמיה של אתלטיק בילבאו. בנובמבר 2012 ערך את הופעת הבכורה שלו בקבוצת המשנה, אתלטיק בילבאו ב', בליגה השלישית. באוגוסט 2013 ערך את הופעת הבכורה שלו בקבוצה. ב-27 באוגוסט 2014 ערך את הופעת הבכורה שלו בקבוצה הבוגרת של אתלטיק בילבאו, כשנכנס כמחליף במשחק הגומלין של פלייאוף מוקדמות ליגת האלופות נגד נאפולי. שלושה ימים לאחר מכן ערך את הופעת הבכורה שלו בלה ליגה נגד לבאנטה. בעונת 2014/2015 שיחק 19 משחקים בליגה הבכירה. בעונת 2015/2016 שיחק רק בקבוצת המילואים, שבשלב זה שיחקה בליגה השנייה. ב-40 משחקים כבש שני שערים. בסוף העונה ירדה בילבאו ב' ליגה. לקראת עונת 2016/2017 הושאל לעולה החדשה לליגה הראשונה, לגנס. באוגוסט 2017 הושאל לראיו ואיקאנו מהליגה השנייה. בקיץ 2021 הושאל לראיו ואייקאנו פעם נוספת. לאחר תום תקופת ההשאלה האחרונה, חתם לופס בראיו באופן קבוע. אונאי לופס, באתר Transfermarkt אונאי לופס, באתר Soccerway אונאי לופס, באתר BDFutbol אונאי לופס, באתר WorldFootball.net אונאי לופס, באתר FootballDatabase.eu
אוסקר ולנטין

אוסקר ולנטין מרטין לואנגו (בספרדית: Óscar Valentín Martín Luengo; נולד ב-20 באוגוסט 1994) הוא כדורגלן ספרדי המשחק בעמדת הקשר האחורי בקבוצת ראיו ואיקאנו מהלה ליגה, בה הוא גם משמש גם כקפטן. הוא התחיל את דרכו בקבוצת הנוער של ראיו מגדאחונדה, עמה שיחק בליגה לנוער, לאחר מכן עבר לשחק באלקובנדס ובהמשך הצטרף למחלקת הנוער של ראיו ואיקאנו, עמה ערך את הופעת הבכורה שלו בליגה השלישית, ולאחר מכן חזר לאלקובנדס. בקיץ 2017 חזר לקבוצת מגדאחונדה בליגה השנייה. בעונת 2017-2018 הפך לחלק חשוב בקבוצה שהצליחה לעלות לליגה השנייה. ביולי 2018, לאחר העלייה לליגה השנייה, חידש את חוזהו לשנתיים נוספות. שנה לאחר מכן חזר לראיו ואיקאנו, הפעם כחלק מהקבוצה הבוגרת. בעונת 2023/2024 הוא הפך לקפטן הקבוצה שלו, בנוסף לכך שכבש את שער הליגה הראשון שלו בתיקו 2-2 נגד סביליה ב-7 באוקטובר 2023. הוא גם סיים את העונה כמי שביצע הכי הרבה תיקולים בליגה הספרדית עם 66. אוסקר ולנטין, באתר Transfermarkt אוסקר ולנטין, באתר Soccerway אוסקר ולנטין, באתר BDFutbol אוסקר ולנטין, באתר FootballDatabase.eu